Във връзка с уведомление вх. ОВОС-1116/26.05.2021г. за инвестиционно предложение (ИП): „Фотоволтаична електроцентрала с мощност 2.0 МWp“ в ПИ 32038.4.169 и 32038.4.173, местност „Кашлатарла“, с. Иван Вазово, община Калояново, област Пловдив и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение попада в обхвата на т. 3, буква „а“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000429 „Река Стряма“.8

Отговорено от РИОСВ-Пловдив на 08.06.2021г. Копие на писмото е изпратено до Община Калояново и Кметство с.Иван Вазово.